అల్లాడి మహదేవయ్య

"డాక్టర్ అల్లాడి మహాదేవయ్య గారు 1897లో జన్మించారు.  అల్లాడి మహాదేవయ్య తండ్రి నారాయణయ్య రెవెన్యూ శాఖలో ఉద్యోగం చేశారు కనుక తరచు బదలీలు అయ్యేవి. మహాదేవయ్య తల్లి చెంచులక్షమ్మ ఆయన చిన్న తనంలోనే పోయారు. మహాదేవయ్య బంధువుల ఇళ్ళలో ఉండి హైస్కూలు చదువు సాగించడం వల్ల బాల్యంనుంచీ స్వతంత్రంగా బ్రదకడం అలవాటయింది. మద్రాసు క్రిస్టియన్ కాలేజీలో, తర్వాత వైద్యకళాశాలలో చదివి 1920 తొలి సంవత్సరాలలో ఎంబిబియస్. డిగ్రీ పొందారు.

డాక్టర్ అల్లాడి మహాదేవయ్య బక్కపలచగా, పొడవుగా ఉండేవారు. గంభీరమైన రూపం, ఆయన అంతర్ముఖులు. మద్రాసు వైఎంసిఎ హాస్టలు రోజులనుచి మహాదేవయ్య ఆత్మీయ మిత్రుడు, మైసూరు ముఖ్యమంత్రిగా చేసిన కె.సి.రెడ్డి జీవితాంతం తన ఆత్మీయ మిత్రులుగా ఉన్నారు. నెల్లూరులో అయా రంగాలలో ప్రసిద్ధులయిన అనేకమంది ఆయన పేషంట్లు మాత్రమే కాక, ఆత్మీయ మిత్రులుకూడా.  మహాదేవయ్య అన్న రామబ్రహ్మం మైసూరులో చదువుకొని నెల్లూరులో న్యాయవాదవృత్తిలో ప్రవేశించాడు. ఆయన చిన్న వయసులోనే చనిపోయినా అన్నదమ్ముల కుటుంబాలు అవిభక్తంగా జీవించాయి. మహాదేవయ్యకు సోదరీమణులంటే చాలా ప్రేమ.
మహాదేవయ్య మామగారు  మామిడిపూడి వెంకటరంగయ్యగారు. వెంకటరంగయ్య పెద్ద తమ్ముడు రామకృష్ణయ్య నెల్లూరులో న్యాయవాది. చిన్న తమ్ముళ్ళు అల్లాడి వాసుదేవన్, సదాశివన్ నెల్లూరు లోనే ఉండేవారు. ఈ కుటుంబాలన్నీ పరస్పరం సహకరించుకొంటూ ఆత్మీయంగా జీవించాయి.

 డాక్టర్ అల్లాడి మహాదేవయ్యమొదట్లో నెల్లూరు పెద్ద పోస్టాఫీసు ఎదురుగా, ఆచారివీధిలో వైద్యవృత్తి ప్రారంభించారు. తర్వాత సుబేదారుపేటలో సొంత ఇంటిలో నలభై ఏళ్ళు క్లినిక్ నిర్వహించారు. వారు పేదలని, ధనవంతులనీ తేడా చూపేవారు కాదు. అందరివద్దా చాలా తక్కువ ఫీజు తీసుకొనేవారు. అవసరం లేకుండా మందులు రాయరు. రొగులు సంతోషంగా వైద్యం చేయించుకొనేవారు. ఆయన మద్రాసులో సుప్రసిద్ధ డాక్టర్ ఏ.యల్.మొదలియార్ వద్ద స్త్రీ లవైద్యులుగా(obstetrics) శిక్షణ పొందారు. నెల్లూరు సెయింట్ జోసెఫ్ జూబిలీ స్రీలు, శిశువైద్యశాలలో (సూపర్నెంట్) వైద్యులుగా 40 ఏళ్ళ పైగా పనిచేశారు. నెల్లూరు బిషప్.కు , విదేశీ మిషనరీలకు, కేథలిక్ కన్యాగురుకుల వాసానికి( seminary)ఆయన వైద్యులు. ఆక్రమంలో వారిద్వారా ఇంగ్లాండులో ప్రచురించబడిన వైద్య గ్రంథాలు ఆయనకు అందుతూండేవి. ఇంగ్లాండు నుంచి ప్రచురించబడే The Practitioner వైద్య జర్నల్ కు ఆయన యావజ్జీవితం చందాదారులు. ఆ సంపుటాలు బైండ్ చేయించి జాగ్రత్తగా భద్రపరిచారు.

 మహదేవయ్య మితభాషి, చాలా హుందాగా కన్పించేవారు. అయితే అవసరాన్ని బట్టి రోగులతో చక్కగా మాట్లాడుతూ ఆశ్వాసం కలిగించేవారని ఆయన పేషంట్లు గుర్తుచేసుకొంటారు.  వారికి హాస్యస్ఫూర్తి కూడా ఎ క్కువే. ఉదారదృక్పథం, స్త్రీ విద్యపట్ల అభిమానం, వల్లనే భార్య అన్నపూర్ణమ్మ 'హరిజన' బాలికల హాస్టలు నిర్వహించడం వంటి సమాజహిత కార్యక్రమాలకు ప్రోత్సహించారు. పెద్ద ఉమ్మడి కుటుంబం అయినా అందరికీ ఉన్నతవిద్య చెప్పించారు. అప్పు చెయ్యవద్దనీ, అప్పు ఇస్తే తిరిగి చెల్లించమని వత్తిడి చేయవద్దని, కోపంలో ఉన్న సమయంలో ఎవరికీ జాబు రాయవద్దదని ఆయన పిల్లతో అనేవారు.

 అల్లాడి మహదేవయ్యకు క్రికెట్ ఆట అంటే చాలా ఇష్టం. ఆ క్రీడను గురించి ఆయనకున్న అద్భుతమైన విజ్ఞానం ఆశ్చర్యం కలిగేది. నెల్లూరులో రేడియో పెట్టుకున్న మొదటి కుటుంబాలలో ఆయనదొకటి. బిబిసి వార్తలు, రాజకీయాలు, ప్రపంచ పరిణామాలు క్రమం తప్పకుండా వినేవారు. సాయంత్రం కాగానే గదిలో ఆయన మిత్రులందరూ చేరేవారు. 8 కాగానే లేచి కేలెండర్ లో పేజి మార్చేవారు. ఇక అందరూ నిష్క్రమించడానికి సమయమయిందని అది సంకేతం.

వృత్తిలో సమయపాలన, క్రమశిక్షణ, సునిశితంగా వ్యవహరించడం, మందులు రాయడంలో సంయమనం, నిత్య అధ్యయనశీలత ఆయనలోని సుగుణాలని ఎరిగిన వారు గుర్తుచేసుకుంటారు. ఎన్నో ఏళ్ళయిన తర్వాత కూడా ఆయనను ఎరిగిన పేషంట్లు కృతజ్ఞతతో, ప్రేమానురాగాలతో జ్ఞాపకం చేసుకొంటారు.

1968 మార్చి5న సెయింట్ జోసెఫ్ జూబ్లీ మహిళా శిశువైద్యశాలలో డ్యూటీ చేస్తూ ఆకస్మికంగా హార్ట్ అటాక్ వచ్చి ఆసాయంత్రమే ఆయన వెళ్ళిపోయారు. వృత్తిలో సమయపాలన, క్రమశిక్షణ, సునిశితంగా వ్యవహరించడం, మందులు రాయడంలో సంయమనం, నిత్య అధ్యయనం ఆయనలో సుగుణాలని ఎరిగినవారు గుర్తుచేసుకుంటారు. 
మా సోదర సోదరీమణులందరం చదువుకొని ప్రయోజకులయ్యాము. ఆయన కుమార్తె డాక్టర్ లక్ష్మి నెల్లూరు సెంయింట్ జోసెఫ్ జూబిలీ మహిళల, శిశువైద్యశాలలో వైద్యురాలయ్యారు. మహాదేవయ్య గారి కుమారులు డాక్టర్ అల్లాడి వెంకటేష్ గొప్ప డాక్టర్ గా పేరుతెచ్చుకొన్నాడు.   మరొక కుమారుడు రాజేంద్ర కేంద్ర ప్రభుత్వంలో చీఫ్ ఇంజినీరుగా  చేశాడు. అల్లుడు ఒంగోలు ఆనందం గొప్ప ఆడిటరు, ఆంధ్రప్రదేశ్ లెజిస్లేటివు కౌన్సీలు సభ్యుడుగా చేశాడు.

మూలాలు: 1.జమీన్ రైతు వారపత్రిక, 08-3-1068, 5వపుట,  
          2.విక్రమాసింహపూరి మండల సర్వస్వం, సంపాదకులు: ఎన్. ఎస్. కె, నెల్లూరు జిల్లాపరిషద్ ప్రచురణ, 1964.

వర్గం:1897 జననాలు
వర్గం:1968 మరణాలు